इस मौके उप्पर डोगरी दे कवि बिशन सिंह दर्दी ते सहायक संपादक डॉ. रतन लाल बसोत्रा होरें चंचल शर्मा दे कविता संग्रैह उप्पर आलोचनात्मक पेपर पढ़े ते सुधीर महाजन होरें साईटेशन पढ़ियै कवित्री चंचल शर्मा दे जीवन ते ओह्‌दियें उपलब्धियें बारै जानकारी दित्ती। टी.आर शर्मा होरें आक्खेआ जे चंचल शर्मा इक्क गायका होने दे कन्नै-कन्नै कवित्री बी ते उंदी कताब ‘मन आखदा’ दे विमोचन उप्पर उनेंगी बड़ी खुशी ऐ। उनें मेद कीती जे चंचल अपना प्रयास जारी रक्खग ते गाने दे कन्नै-कन्नै डोगरी दे कवियें-कवित्रियें च बी अपना थाह्‌र बनाई लैग।